Ծնվել է 1962թ. հունվարի 7-ին, Երևանում: Ջութակահար Զարեհ Սահակյանցի դուստրն է, ռուս ջութակահար, դիրիժոր Վլադիմիր Սպիվակովի կինը: Երևանում սովորել է երաժշտական դպրոցում: Նկարահանվել է «Լիրիկական երթ» (1980թ.), «Անուշ» (1983թ.), «Օտար խաղեր» (1986թ.) ֆիլմերում: 1984թ. ավարտել է Մոսկվայի Թատերական արվեստի պետական ինստիտուտը, 1992թ.` Սորբոնի համալսարանը, որտեղ սովորել է լեզվագիտություն և Ֆրանսիայի պատմություն: Ռուսական «Կուլտուրա» հեռուստաալիքով պատրաստել և վարել է «Սատի Սպիվակովա, իմ պատմությունները» հաղորդաշարը, որը հետագայում տեղափոխել է Ռուսաստանի առաջին ալիք («ОРТ») և կոչվել «Սատի»: 2002թ. հրատարակել է «Не все» հիշողությունների գիրքը: 2011թ. նկարահանվել է «Ռիտայի վերջին հեքիաթը» ֆիլմում: 2013թ. արժանացել է ՌԴ Բարեկամության շքանշանի: